
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 900 


ΑΠΟΦΑΣΕΙΣ 

Αριθμ. ΔΝΣγ/οικ 1529 9 /ΦΝ 466 

Κεντρικό Ηλεκτρονικό Σύστημα Κληρώσεων για 
Δημόσιες Συμβάσεις έργων, μελετών και παρο¬ 
χής τεχνικών και λοιπών συναφών επιστημονι¬ 
κών υπηρεσιών 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις του άρθρου 118, τουν. 4412/2016 «Δη¬ 
μόσιες Συμβάσεις Έργων, Προμηθειών και Υπηρεσιών 
(προσαρμογή στις Οδηγίες 2014/24/ΕΕ και 2014/25/ΕΕ)» 
όπως τροποποιήθηκε και ισχύει (Α' 147). 

2. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (Α' 112). 

3. Τις διατάξειςτου άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρο πρώτο του π.δ. 63/2005 (Α' 98). 

4. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης, ανασύσταση του Υπουργείου Τουρι¬ 
σμού, σύσταση Υπουργείου Μεταναστευτικής Πολιτικής 
και Υπουργείου Ψηφιακής Πολιτικής, Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης και 
Τουρισμού και Υποδομών, Μεταφορών και Δικτύων (Α' 208). 

5. Τις διατάξειςτου π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

6. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» (Α' 176). 

7. Τη γνωμοδότηση (πράξη 7συνεδρίαση 5/7-2-2017) 
του Συμβουλίου Δημοσίων έργων - Τμήμα Κατασκευών. 

8. Το γεγονός ότι δεν προκύπτει από το περιεχόμενο 
της παρούσας συναρμοδιότητα άλλου Υπουργού. 

9. Το γεγονός ότι από τις διατάξεις της παρούσας 
απόφασης ουδεμία δαπάνη προκαλείται σε βάρος του 
κρατικού προϋπολογισμού, αποφασίζουμε: 

Την ανάπτυξη διαδικτυακού Κεντρικού Ηλεκτρονικού 
Συστήματος Κληρώσεων για τις Δημόσιες Συμβάσεις, 
που εφεξής θα αναφέρεται Κ.Η.Σ.Κ., ως κατωτέρω: 


Άρθρο 1 

Αντικείμενο - Πεδίο εφαρμογής 
Οι διατάξεις της απόφασης αυτής έχουν εφαρμογή 
στις διαδικασίες ανάθεσης και εκτέλεσης των δημοσί¬ 
ων συμβάσεων έργων, μελετών και παροχής τεχνικών 
και λοιπών συναφών επιστημονικών υπηρεσιών, που 
εμπίπτουν στο πεδίο εφαρμογής του ν. 4412/2016, οι 
οποίες ανατίθενται και εκτελούνται από τις «αναθέτου- 
σες αρχές» του άρθρου 2 του ν. 4412/2016 που εφεξής 
θα αναφέρονται ως Αναθέτουσα Αρχή. 

Άρθρο 2 

Δημιουργία Κεντρικού Ηλεκτρονικού 

Συστήματος Κληρώσεων για Δημόσιες Συμβάσεις 
Στη Γενική Γραμματεία Υποδομών του Υπουργείου 
Υποδομών και Μεταφορών αναπτύσσεται για τις Δημό¬ 
σιες Συμβάσεις έργων, μελετών και παροχής τεχνικών 
και λοιπών συναφών επιστημονικών υπηρεσιών, κατ’ 
επιταγή του άρθρου 118 παρ. 6 του ν. 4412/2016, Κεντρι¬ 
κό Ηλεκτρονικό Σύστημα Κληρώσεων (Κ.Η.Σ.Κ) με σκοπό 
την αξιόπιστη, αντικειμενική και με όρους εμπιστοσύνης 
και διαφάνειας διεξαγωγή της διαδικασίας ανάθεσης των 
δημοσίων συμβάσεων έργων, μελετών και παροχής τε¬ 
χνικών και λοιπών συναφών επιστημονικών υπηρεσιών 
των οποίων η εκτιμώμενη αξία της σύμβασης είναι ίση 
ή κατώτερη των 20.000,00 ευρώ χωρίς ΦΠΑ.Το εν λόγω 
Κ.Η.Σ.Κ θα λειτουργεί σε κατάλληλες διατάξεις υπολο¬ 
γιστικών συστημάτων προς υποστήριξη των λειτουρ¬ 
γιών που περιγράφονται στο άρθρο 4, προσφέροντας 
ταυτόχρονα προστασία από κακόβουλες ενέργειες και 
επιθέσεις. 

Άρθρο 3 

Ορισμοί 

1. Διαχειριστής του Συστήματος: Ως Διαχειριστής του 
Κ.Η.Σ.Κ ορίζεται η Γενική Γραμματεία Υποδομών, του 
Υπουργείου Υποδομών και Μεταφορών η οποία και 
αναθέτει σε οργανωτική της μονάδα την ανάπτυξη, λει¬ 
τουργία και συντήρηση του Κ.Η.Σ.Κ. 

2. Χρήστες του ΚΗΣΚ: Ως χρήστες του Κ.Η.Σ.Κ. ορίζο¬ 
νται υπάλληλοι των Αναθετουσών Αρχών και Στελέχη της 
Γενικής Γραμματείας Υποδομών, του Υπουργείου Υποδο¬ 
μών και Μεταφορών εφόσον έχουν εγγράφει στην εφαρ¬ 
μογή και έχουν αποκτήσει τους αντίστοιχους κωδικούς. 

3. Ηλεκτρονικό αντίγραφο: Ως ηλεκτρονικό αντίγραφο 
στο Κ.Η.Σ.Κ νοείται σαρωμένο αντίγραφο υπογεγραμ¬ 
μένου εγγράφου ή ψηφιακό αρχείο που έχει αναρτηθεί 
στο σύστημα Διαύγεια που φέρει Αριθμό Διαδικτυακής 
Ανάρτησης (ΑΔΑ) και σχετική ψηφιακή υπογραφή. 

Άρθρο 4 

Επιχειρησιακή λογική του Κ.Η.Σ.Κ 

Το Κ.Η.Σ.Κ. θα υποστηρίζει τις παρακάτω λειτουργίες: 

4.1 Διαχείριση Χρηστών 

4.1.1 Εγγραφή Χρηστών 

Ο Διαχειριστής του Συστήματος δημιουργεί τους ρό¬ 
λους που είναι δυνατόν να αναληφθούν από τους χρή¬ 
στες του Κ.Η.Σ.Κ. και αποδίδει ρόλο σε κάθε ένα Χρήστη. 

1. Κάθε Αναθέτουσα Αρχή αιτείται μέσω ηλεκτρονικού 
ταχυδρομείου την εγγραφή της στο Κ.Η.Σ.Κ. Στη συνέ¬ 
χεια ο Διαχειριστής Χρηστών του Συστήματος καταχωρεί 
την Αναθέτουσα Αρχή σε κατάλογο του συστήματος. 

2. Κάθε Χρήστης, υπάλληλος Αναθέτουσας Αρχής αι- 
τείται ηλεκτρονικά την εγγραφή του μέσω του δικτυα- 
κού τόπου του Κ.Η.Σ.Κ. και συμπληρώνει τα απαραίτητα 
προσωπικά του στοιχεία όνομα, επώνυμο, ΑΦΜ, ΑΔΤ, 
διεύθυνση ηλεκτρονικού του ταχυδρομείου, και την 
ειδικότητα του στην ενσωματωμένη στο σύστημα, ηλε¬ 
κτρονική φόρμα εγγραφής. Επίσης επιλέγει από σχετικό 
κατάλογο την αναθέτουσα Αρχή την οποία εκπροσωπεί 
και επισυνάπτει ηλεκτρονικά αίτηση/δήλωση ορισμού 
χρηστών εκ μέρους της Αναθέτουσας Αρχής υπογεγραμ¬ 
μένη από τον νόμιμο εκπρόσωπο της και αντίγραφο των 
δύο όψεων του Δελτίου Αστυνομικής του Ταυτότητας. 

Η εγγραφή είναι υποχρεωτική για όλους τους τεχνι¬ 
κούς υπαλλήλους των Αναθετουσών Αρχών, ενώ χρήστες 
του Κ.Η.Σ.Κ. δύναται εναλλακτικά να είναι και υπάλληλοι 
διαφορετικής ειδικότητας. 

Σε περίπτωση που η αίτηση εγγραφής παρουσιάζει 
ελλείψεις ή σφάλματα δεν ολοκληρώνεται η εγγραφή, 
αποστέλλεται σχετικό μήνυμα ηλεκτρονικού ταχυδρο¬ 
μείου και ο ενδιαφερόμενος πρέπει να προβεί σε νέα 
αίτηση εγγραφής. 

Με την ολοκλήρωση της αίτησης εγγραφής ο Διαχει¬ 
ριστής Χρηστών του Συστήματος εγγράφει τον Χρήστη 
στο Κ.Η.Σ.Κ. δημιουργώντας τον απαιτούμενο λογαρια¬ 
σμό (υ5θπά, ρ355ννοΓά), γνωστοποιεί στον χρήστη μέσω 
ηλεκτρονικού ταχυδρομείου τον προσωπικό κωδικό του 
(ρ355ννοΓά) και αποδίδει σε αυτόν τα κατάλληλα δικαι¬ 
ώματα και δυνατότητες που ο ρόλος του καθορίζει. Οι 
χρήστες έχουν τη δυνατότητα να τροποποιήσουν το 
ρ355ννοιτΙ. 

Η τήρηση των κωδικών (υεθΝά, ρ355ννοΓά) που απο¬ 
τελεί απόρρητο προσωπικό στοιχείο είναι ευθύνη του 
χρήστη. 

Η απενεργοποίηση του λογαριασμού ενός χρήστη 
Αναθέτουσας Αρχής γίνεται μέσω έγγραφης σχετικής 
αίτησης η οποία αποστέλλεται με ηλεκτρονικό ταχυ¬ 
δρομείο προς τη ΓΓΥ υπογεγραμμένη από τον νόμιμο 
εκπρόσωπο της Αναθέτουσας Αρχής. 

4.1.2 Διαχείριση Πληροφοριακού Συστήματος 

1. Ο Διαχειριστής του Συστήματος ενδεικτικά και όχι 
περιοριστικά αναλαμβάνει: 


• τη δημιουργία χρηστών 

• την παραμετροποίηση του συστήματος 

■ την οργάνωση των διαδικασιών λήψεως των αντι¬ 
γράφων ασφαλείας 

■ την αναγνώριση σημείων βελτίωσης και την οργά¬ 
νωση της υλοποίησης αυτών με την ανάπτυξη νέων εκ¬ 
δόσεων της εφαρμογής 

• την προσαρμογή του συστήματος στην εκάστοτε 
ισχύουσα νομοθεσία 

• την παρακολούθηση της απόδοσης του εξοπλισμού 
στον οποίο εκτελείται το σύστημα 

■ την οργάνωση για την επίλυση κάθε είδους προ¬ 
βλημάτων που προκύπτουν κατά την λειτουργία του 
συστήματος 

• την ενημέρωση των χρηστών με την ανάρτηση σχετι¬ 
κών ανακοινώσεων στην αρχική σελίδα του συστήματος 

• την επιμέλεια για την συνολική ομαλή και αποδοτική 
λειτουργία του συστήματος. 

2. Οι χρήστες της ΓΓΥ έχουν τη δυνατότητα: 

• εξέτασης και έγκρισης αιτήσεων εγγραφής των χρη¬ 
στών των Αναθετουσών Αρχών 

• ενημέρωσηςτου κεντρικού καταλόγου οικονομικών 
φορέων 

■ ενημέρωσης του κεντρικού καταλόγου αναθετου¬ 
σών Αρχών και διορθωτικών ενεργειών στους εν λόγω 
καταλόγους. 

3. Οι χρήστες των Αναθετουσών Αρχών έχουν τη δυνα¬ 
τότητα καταχώρισης και διαχείρισης των καταλόγων των 
οικονομικών φορέων, και κατά περίπτωση σύμβασης να 
διενεργούν κληρώσεις εφόσον έχουν οριστεί και ως μέλη 
επιτροπών κληρώσεων. 

4.2 Καταχώριση καταλόγων ενδιαφερομένων υποψη¬ 
φίων αναδοχών 

Μετά την ολοκλήρωση των διαδικασιών της παραγρά¬ 
φου 5 του άρθρου 118 του ν. 4412/2016, ήτοι τη δημο¬ 
σίευση από την κάθε Αναθέτουσα Αρχή, μία φορά κατ’ 
έτος και για διάστημα είκοσι ημερών, πρόσκλησης για 
κατάρτιση καταλόγων ενδιαφερομένων ανά κατηγορίες 
έργων η μελετών/παροχής τεχνικών και λοιπών συνα¬ 
φών επιστημονικών υπηρεσιών, με τη δυνατότητα οι 
ενδιαφερόμενοι να πληρούν επιπλέον απαιτήσεις ειδικής 
τεχνικής ικανότητας, τηρείται η ακόλουθη διαδικασία: 

1. Η κάθε Αναθέτουσα Αρχή καταρτίζει τους καταλό¬ 
γους ανά κατηγορία για τα έργα, μελέτες/παροχή τεχνι¬ 
κών και λοιπών συναφών επιστημονικών υπηρεσιών που 
επιθυμεί να αναθέσει. 

2. Στη συνέχεια ο εγγεγραμμένος στο σύστημα χρή¬ 
στης της Αναθέτουσας Αρχής καταχωρεί στο σύστημα 
τους ενδιαφερομένους υποψήφιους αναδόχους, οικο¬ 
νομικούς φορείς, βάσει των αντίστοιχων κατηγοριών 
έργου η μελέτης/παροχής τεχνικών και λοιπών συναφών 
επιστημονικών υπηρεσιών που επιθυμεί να αναθέσει. 

Η καταχώριση των υποψήφιων αναδοχών πραγμα¬ 
τοποιείται μέσω προεπιλογής τους από τον κατάλογο 
οικονομικών φορέων που προϋπάρχει στην εφαρμογή, 
συμπληρώνοντας τα στοιχεία που τους προσδιορίζουν 
ως φυσικά ή νομικά πρόσωπα (π.χ. ΑΦΜ, Επωνυμία κτλ). 

Σε περίπτωση που ο υποψήφιος ανάδοχος δεν συμπε- 
ριλαμβάνεται στον συγκεκριμένο κατάλογο της εφαρμο- 

γης, η εγγραφή του γίνεται κατόπιν αιτήσεως εκ μέρους 
της Αναθέτουσας Αρχής προς το Διαχειριστή του Κ.Η.Σ.Κ. 

3. Η οριστικοποίηση των καταλόγων στο Σύστημα, 
ανά κατηγορία έργου/μελέτης/παροχής τεχνικών και 
λοιπών συναφών επιστημονικών υπηρεσιών, με συμμε¬ 
τοχή τουλάχιστον τριών οικονομικών φορέων, αποτελεί 
προϋπόθεση για τη διενέργεια ηλεκτρονικής κλήρωσης 
και επιλογής αναδόχου. 

4. Η καταχώριση αφορά σε συγκεκριμένη χρήση (χρή¬ 
ση θεωρείται το διάστημα από 1/1 /ΕΕΕΕ-31/12/ΕΕΕΕ). 

4.3 Διαδικασία Καταχώρισης δημόσιας ηλεκτρονικής 
κλήρωσης 

1. Η Αναθέτουσα Αρχή αφού ανακοινώσει τη διενέρ¬ 
γεια δημόσιας ηλεκτρονικής κλήρωσης καταχωρεί στο 
σύστημα την Απόφαση της για την απευθείας ανάθεση 
έργων, μελετών και παροχής τεχνικών και λοιπών συνα¬ 
φών επιστημονικών υπηρεσιών. 

Στην καταχώριση αυτή περιλαμβάνονται τα εξής στοι¬ 
χεία: 

α) Ο τίτλος της σύμβασης 

β) Ο Προϋπολογισμός (δεν μπορεί να υπερβαίνει το 
ποσόν των 20.000,00 €) 

γ) Ο Αριθμός Ανάληψης Υποχρέωσης της δαπάνης 

δ) Η κατηγορία του έργου ή της μελέτης/παροχής τε¬ 
χνικών και λοιπών επιστημονικών υπηρεσιών 

ε) Η ημερομηνία, η ώρα και ο τόπος που θα διενεργη- 
θεί η με ηλεκτρονική κλήρωση επιλογή του αναδόχου 

στ) Τα μέλη της Επιτροπής κλήρωσης και χρήστες του 
συστήματος 

ζ) Ηλεκτρονικό αντίγραφο της σχετικής απόφασης 
ορισμού επιτροπής 

η) Ηλεκτρονικό αντίγραφο της σχετικής απόφασης 
ανάληψης υποχρέωσης 

2. Η οριστικοποίηση των στοιχείων της σύμβασης δίνει 
τη δυνατότητα διενέργειας κλήρωσης. 

4.4 Διενέργεια ηλεκτρονικής κλήρωσης. 

1. Προϋπόθεση για τη διενέργεια της ηλεκτρονικής 
κλήρωσης είναι να έχει οριστεί διμελής ή τριμελής Επι¬ 
τροπή υπαλλήλων για τη διεξαγωγή κλήρωσης για τη 
συγκεκριμένη σύμβαση. Η Αναθέτουσα Αρχή δύναται 
κατά την κρίση της να ορίσει μία Επιτροπή κατ' έτος. 

2. Η κλήρωση διενεργείται ηλεκτρονικά από τον χρή¬ 
στη του Κ.Η.Σ.Κ. που είναι ταυτόχρονα και μέλος της 
Επιτροπής κλήρωσης που έχει ορίσει η Αναθέτουσα 
Αρχή στο τόπο και κατά την ημερομηνία και ώρα που 
καθορίστηκε στην σχετική Ανακοίνωση. 

Ένα τουλάχιστον μέλος της Επιτροπής πρέπει να εί¬ 
ναι τεχνικός υπάλληλος και εγγεγραμμένος χρήστης του 
συστήματος. 

3. Η κλήρωση και η επιλογή του προσωρινού αναδό¬ 
χου γίνεται αυτόματα από το Κ.Η.Σ.Κ. από το συγκεκρι¬ 
μένο κατάλογο για τη σύμβαση που συμπεριλαμβάνει 
τους, προς κλήρωση, οικονομικούς φορείς. 

4. Το Κ.Η.Σ.Κ. παράγει αυτόματα ηλεκτρονικό έγγρα¬ 
φο αποτελεσμάτων κλήρωσης. Η εκτύπωση του αποτε¬ 
λέσματος της κλήρωσης αποτελεί δικαιολογητικό της 
απευθείας ανάθεσης. 

5. Ο προσωρινός ανάδοχος που προκύπτει από την 
κλήρωση δεσμεύεται για τον συγκεκριμένο κατάλο¬ 


γο οικονομικών φορέων του έτους αναφοράς και δεν 
μπορεί να συμμετέχει σε επόμενες κληρώσεις του ιδίου 
καταλόγου. 

4.5 Διενέργεια Επαναληπτικής κλήρωσης 

1. Εάν για οποιοδήποτε λόγο δεν είναι δυνατή η υπο¬ 
γραφή της σχετικής σύμβασης με τον προσωρινό ανά- 
δοχο που προκύπτει από την κλήρωση, η Αναθέτουσα 
Αρχή μπορεί να διενεργήσει επαναληπτική κλήρωση 

2. Η Αναθέτουσα Αρχή θα πρέπει να επισυνάψει σχε¬ 
τικό ηλεκτρονικό έγγραφο της σχετικής πράξης με την 
οποία γίνεται αναίρεση του αποτελέσματος της κλήρω¬ 
σης και ενημερώνειτο Κ.Η.Σ.Κ. ορίζοντας νέα ημερομη¬ 
νία και ώρα επαναληπτικής κλήρωσης. 

3. Η Αναθέτουσα Αρχή μπορεί να αιτηθεί την αποδέ¬ 
σμευση του προσωρινού αναδόχου της αρχικής κλήρω¬ 
σης προκειμένου να συμμετάσχει και στην επαναληπτική 
ή σε άλλες κληρώσεις του συγκεκριμένου καταλόγου 
υπό τις προϋποθέσεις που αναφέρονται στο άρθρο 4.6 
παρ 3 της παρούσας. 

4.6 Ανάθεση της σύμβασης 

Ί. Μετά το πέρας της ηλεκτρονικής κλήρωσης, και της 
αναγγελίας του αποτελέσματος, καλείται από την Αναθέ¬ 
τουσα Αρχή ο υποψήφιος ανάδοχος, για την υπογραφή 
της Σύμβασης. Σε περίπτωση σύμφωνης γνώμης του 
αναδόχου, η προς υπογραφή Σύμβαση αποστέλλεται, 
με ευθύνη της Αναθέτουσας Αρχής, προς δημοσίευση 
στην ιστοσελίδα του ΤΕΕ τουλάχιστον δέκα (10) ημέρες 
πριν την υπογραφή της. Μετά την υπογραφή της Σύμ¬ 
βασης, δεν είναι δυνατή η συμμετοχή του αναδόχου 
στις επόμενες κληρώσεις του έτους, αναφορικά με τον 
συγκεκριμένο κατάλογο. 

2. Στην περίπτωση κατά την οποία ο υποψήφιος ανά¬ 
δοχος, όπως αυτός έχει προκύψει από το αποτέλεσμα 
της κλήρωσης, δεν προσέλθει για την υπογραφή της 
Σύμβασης ή προσέλθει αλλά δεν πληροί τις προϋποθέ¬ 
σεις εκτέλεσης της Σύμβασης, η Αναθέτουσα Αρχή, με 
αιτιολόγηση της δύναται να επαναλάβει την διαδικασία 
της ηλεκτρονικής κλήρωσης, ακολουθώντας αντίστοιχη 
διαδικασία του άρθρου 4.5. Εφόσον ο υποψήφιος ανά¬ 
δοχος, όπως αυτός προέκυψε από το πρώτο αποτέλεσμα 
της κλήρωσης αρνηθεί την υπογραφή της Σύμβασης, δεν 
είναι δυνατή η συμμετοχή του στις επόμενες κληρώσεις 
του έτους, αναφορικά με τον συγκεκριμένο κατάλογο. 

3. Στην περίπτωση κατά την οποία η Αναθέτουσα 
Αρχή με αιτιολογημένη απόφαση της προχωρήσει στην 
οριστική ματαίωση της ανάθεσης, πριν τη συμβασιο- 
ποίησή της, και κατόπιν της διενέργειας ηλεκτρονικής 
κλήρωσης, ο επιλαχών υποψήφιος ανάδοχος, έχει τη 
δυνατότητα συμμετοχής στις επόμενες κληρώσεις του 
έτους για την συγκεκριμένη κατηγορία έργων ή μελετών/ 
παροχής τεχνικών και λοιπών συναφών επιστημονικών 
υπηρεσιών. 

4.7 Διαχείριση Δεδομένων και Αποτελεσμάτων Στρα¬ 
τηγικής Πληροφορίας Υπολογισμός Στατιστικών Μεγε¬ 
θών 

1. Το Σύστημα διατηρεί ψηφιακά δεδομένα με τα στοι¬ 
χεία των χρηστών, των κληρώσεων και των συμβάσεων 
για περίοδο τουλάχιστον πέντε ετών. Δημιουργείται επί¬ 
σης ειδικός Ρόλος που ανατίθεται σε εργαζόμενο της Γε- 

νικής Γραμματείας Υποδομών του Υπουργείου Υποδομών 
και Μεταφορών και ο οποίος αναλαμβάνει την επεξεργα¬ 
σία των τηρούμενων στο σύστημα ψηφιακών δεδομένων 
και την εξαγωγή στατιστικών και λοιπών μεγεθών που θα 
είναι άμεσα διαθέσιμα προς χρήση και αξιοποίηση από τις 
οικείες Αναθέτουσες Αρχές αλλά και από το Υπουργείο. 

2. Στο δικτυακό τόπο του Κ.Η.Σ.Κ. θα δημοσιεύονται 
στοιχεία των συμβάσεων των Αναθετουσών Αρχών και 
θα είναι διαθέσιμο το ισχύον ηλεκτρονικό έγγραφο των 
αποτελεσμάτων κλήρωσης. 

3. Στο δικτυακό τόπο του Κ.Η.Σ.Κ. θα αναρτώνται 
στοιχεία συμβάσεων των οποίων επίκειται διενέργεια 
κλήρωσης όπου αναγράφονται και η ημερομηνία και 
ώρα της κλήρωσης. 

4. Η ΓΓΥ δύναται να δημοσιεύει στο δικτυακό της τόπο 
ή και στο δικτυακό τόπο του Κ.Η.Σ.Κ. εγχειρίδια και οδη¬ 
γίες χρήσης του Κ.Η.Σ.Κ. 


Άρθρο 5 

Διασύνδεση με άλλα Πληροφοριακά Συστήματα 

Το Κεντρικό Ηλεκτρονικό Σύστημα θα έχει τη δυνατό¬ 
τητα να διαλειτουργεί με το ΤΕΕ ώστε να δη μοσιοποιού- 
νται στις ιστοσελίδες τους οι ανακοινώσεις του. 

Άρθρο 6 

Ισχύς Απόφασης 

Η παρούσα ισχύει από τη δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 2 Μαρτίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

